Mis puutub kaasaegse kunsti pilti üleüldse (kui niisugune olemas peaks olema), siis vähem rõhku on pandud asjadele nagu õli-lõuendil, graafika-paberil, skulptuur-savis. Harjutud on tarvitama establishmenti poolt leiutatud sõna performance. Need kaks üleilmse Lingua Franca sõna võivad - nagu enamus neid sõnu - tähendada, mida neid tähendama pannakse, eriti viimane. (Olen mõelnud, kuidas need maakeeli võiksid olla, aga loobun - siinkohal - katsest neid tõlkida. Jäägu nad eesti keelde nagu mõnedel meestel harjumus vene keeles ropendada - tundub nagu tõhusam.)